<classify> ELIYA MBONEA-ARUSHA MIILI ya watu watatu waliofukiwa na gema katika machimbo ya moramyaliyopo Moshono Kata ya Moivaro jijini Arusha, imeipolewa huku ikiwaimeharibika kwa kutoboka macho na kukatika mikono. Gema hilo lilianguka jana asubuhi na juhudi za uokoaji zilianza saa 2asubuhi ambapo hadi majira ya mchana kwa vikosi vya askari polisi, zimamotovikishirikiana na wananchi walifanikiwa kuipata miili hiyo na garilililofunikwa gema hilo. Katika tukio hilo pia watu wawili walijeruhiwa na kukimbizwaHospitali ya Mkoa wa Arusha ya Mount Meru. Kukatika kwa ngema hilo kunadaiwa kusababishwa na mvuazilizonyesha jana usiku katika baadhi ya maeneo ya mji wa Arusha. Mwaka 2013katika machimbo hayo gema lilianguka na kuua watu 13. Mkuu wa wilaya ya Arusha, Fabian Daqarro alisema wanaendelea na juhudiza kuokoa miili hiyo na hawata simama mpaka wafanikiwe kuitoa kwenye vifusi. Miili mitatu imetolewa na watu wawili waliojeruhiwa wamekimbizwaHospitali ya Mount Meru, tupo hapa kuhakikisha miili ya waliofunikiwainapatikana, alisema DC Daqarro na kuongeza: Ngema hili ni kubwa limeanguka baada ya mvua kunyesha usiku wajana, alisema. Kwa upande wake Kamanda wa Polisi Mkoa wa Arusha, JonathanShana, alisema kwa kushirikiana na vikosi vya Jeshi la Zimamoto, Polisi naJeshi la Wananchi watahakikisha zoezi linafanikiwa. Naye Meya wa Jiji la Arusha, Calist Lazaro, alisema taarifa hizowalizipata mapema asubuhi na wakatoa mashine ya Jiji kwa ajili ya kusaidiauokozi. Alisema Halmashauri ya Jiji huchukua ushuru wa Sh 20,000 kwakila gari linaloingia kuchukua Moramu huku ushuru mwingine ukichukuliwa naWizara ya Madini. Lema Mbunge wa Jimbo la Arusha Mjini, Godbless Lema Chadema, akizungumziaeneo la tukio alisema suluhisho la mgodi huo si kuufunga badala yake mamlakahusika zitafute ufumbuzi wa kudumu. Hapa kuna familia zinategemea machimbo haya kulisha familia nakujipatia riziki, alisema Lema. Mchimbaji wa moramu kwenye mgodi huo, Leston Joeli aliliambiaMTANZANIA kuwa hapo ndipo wanapopata riziki za kuendeshea maisha yao ya kilasiku ikiwamo kusomesha watoto wao. Hapa ndipo riziki ya kula na watoto wetu inapopatikana, tunafanyakazi Jumatatu Saa 1 asubuhi mpaka Jumamosi 11 jioni. Hili ni tukio la bahatimbaya, kulikuwa hakuna dalili zozote za hili ngema kuanguka. Sasa kwa vile watu tayari walikuwa wameshaingia kufanya kazichini, lilipodondoka likawafunika wakiwa na gari aina ya Isuzu iliyokuwaikipakia moramu, alisema Joel. Kwa upande wake mpakiaji wa moramu kwenye mgodi huo ApolinaryAmandus alisema hali hiyo huwa inajitokeza pindi kuta za mlima huo zinapopotezauimara. Akizungumzia kuhusu tahadhari wanazochukua pindi kunapokuwa na mvua auhali ya hatari kwenye eneo hilo, dereva wa magari yanayobeba moramu, GeofreyJohn, alisema huwa wanapewa tahadhari ya kutokukaribia kwa muda. Moramu hii inaendesha maisha ya watu, hapa mgodini tunanunua lori moja kwa Sh 60,000 pamoja na ushuru wake na sisi tunaendakuuza kati ya Sh 100,000 hadi 110,000, alisema John.  <topic>: KITAIFA 